**ANUNŢ**

Municipiului Brasov organizează, în conformitate cu prevederile OUG nr.109/2011 privind guvernanţa corporativă a întreprinderilor publice, aprobată cu modificări şi completări prin Legea nr. 111/2016 si Hotărârea de Guvern nr. 722/2016, concurs pentru ocuparea a 5 posturi de Administrator in cadrul Consiliului de Administratie al S.C. RATBV S.A.

Consiliul Local al Municipiului Braşov a decis ca procesul de recrutare şi selecţie să fie efectuat de către un expert independent specializat în recrutarea resurselor umane care va consilia comisia de selecţie stabilita în cadrul Primăriei Municipiului Brasov şi va efectua evaluarea dosarelor şi selecţia iniţială a candidaţilor.

Primăria Municipiului Braşov a selecţionat ca expert independent compania Pluri Consultants Romania SRL.

Concursul se va desfăşura la sediul Primariei Municipiului Brasov, Blvd. Eroilor, Nr. 8, Brasov .

1. **Procesul de recrutare si selecție are următoarele etape:**

1.Depunerea dosarelor la registratura Primariei Municipiului Brasov.

2.Evaluarea conformităţii administrative a dosarelor şi a eligibilităţii candidaţilor; alcatuirea listei lungi provizorii si a listei lungi definitive;

3.Comunicarea către candidați a rezultatelor evaluării dosarelor;

4.Susținerea probelor centrului de evaluare din cadrul etapei de selectie initiala – la o data si o ora ce vor fi comunicate ulterior fiecărui candidat; elaborarea listei scurte;

5.Comunicarea către candidați a rezultatelor selecției inițiale;

6.Susținerea interviului de selecție finală la o dată și o oră ce vor fi comunicate ulterior fiecărui candidat.

7.Comunicarea către candidați a rezultatelor selecției finale.

**B. La concurs se pot înscrie candidații care îndeplinesc cumulativ următoarele condiții:**

1. au cetățenie româna sau cetățenie a altor state membre ale Uniunii Europene, cu condiția să aibă domiciliul in România.
2. are vârsta minimă reglementată de prevederile legale;
3. cunosc foarte bine limba română (scris și vorbit),
4. sunt apți din punct de vedere medical, au capacitate deplina de exercițiu;
5. sunt absolvenți(te) ai (ale) unui program de studii universitare de lunga durata finalizat cu diplomă de licență sau echivalenta in cadrul unei institutii de invatatamant superior;
6. sunt absolvenţi(te) ai unui program de studii universitare de lunga durata finalizat cu diplomă de licență in cadrul unei institutii de invatatamnt superior din domeniul economic sau juridic (conform OUG 109/2011, art. 28, lit. 3); în cazul candidaților din statele membre UE diploma de studii trebuie sa fie recunoscuta în România; - acest criteriu este aplicabil candidaților care aplica pentru una dintre funcțiile de Administrator ce trebuie sa respecte criteriul „absolvenți ai unei instituții de învățământ superior din domeniul economic sau juridic”. Aceasta conditie se aplica acelor candidati care concureaza/aplica pentru cele maxim 2 posturi din structura Consiliului de Administratie care trebuie ocupate de absolventi ai unor institutii de invatamant superior, studii de lunga durata finalizate cu diploma de licenta din domeniul economic sau juridic ;
7. au cel puțin 10 ani de vechime în muncă si cel puțin 5 ani de experiență în management, consultanță in management sau coordonare;
8. au cel putin 5 ani experienta in domeniul economic sau juridic; acest criteriu e aplicabil candidatilor care aplica pentru cele minim 2 posturi din strcuctura Consilului de Administratie descrise la pct. 5;

8. nu au fost destituiți(te) dintr-o funcție din cadrul unorinstituții publice sau al unor întreprinderi cu capital majoritar de stat sau să nu fi avut încetat contractul individual de muncă pentru motive disciplinare in ultimii 7 ani;

9.nu se află in conflict de interese care să îi(le)facă incompatibili(e) cu exercitarea funcției de Administrator in Consiliul de Administratie al S.C. RATBV S.A.

10.nu au fost condamnați(te) definitiv printr-o hotărâre judecătorească pentru săvârșirea unei infracțiuni contra umanității, contra statului sau contra autorității, infracțiuni de corupție si de serviciu, infracțiuni contra înfăptuiriijustiției, infracțiunii de fals, infracțiunii contra patrimoniului, pentru infracțiunileprevăzute de Legea nr. 656/2002 pentru prevenirea si sancționareaspălării banilor, precum si pentru instituirea unor măsuri de prevenire si combatere a finanțării terorismului, cu modificările si completările ulterioare, sau pentru infracțiunileprevăzute de Legea nr. 85/2014 privind procedurile desăvârșite cu intenție care ar face-o incompatibile cu exercitarea funcției;

11.nu au făcut politie politica, așa cum este definită prin lege;

12.Îndeplinesc criteriile cerute prin OUG nr.109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016 si Hotărârea de Guvern nr. 722/2016;

13. să nu exercite concomitent mai mult de 2 (două) mandate de administrator şi/sau de membru al consiliulului de supraveghere în societăţi sau întreprinderi publice al căror sediu se află pe teritoriul României;

14. să facă parte din rândul funcţionarilor publici sau alte categorii de personal din cadrul autorităţii publice tutelare a Municipiului Braşov, pentru poziţia de reprezentant al autorităţii tutelare ;

**C. Continutul dosarului de inscriere la concurs:**

Dosarele candidatilor care aplica pentru postul de Administrator trebuie sa contina:

a) Opis documente;

b) Formulare:

1. Cererea de inscriere;
2. Declaratie pe propria raspundere privind conformitatea documentelor si informatiilor prezentate in dosar, lipsa conflictului de interese si a situatiilor de incompatibilitate.
3. Acordul cu privire la obtinerea de date in vederea verificarii informatiilor.
4. Consimtamant de prelucrare a datelor cu caracter personal.
5. Declaratia de interese;.

c) Copii:

1. Copia actului de identitate;
2. Copia certificatului de casatorie sau a altor acte, doar in cazul in care numele de pe actele depuse este diferit decel de pe actul de identitate;
3. Copia diplomei de licenta sau echivalenta;
4. Copii ale documentelor care dovedesc experienta ceruta ( carnet de munca, extras din Registrul General de Evidenta a Salariatilor, contracte de mandat/management, adeverinte eliberate de angajatori, etc.)
5. Adeverinta medicala
6. Cazierul judiciar
7. Cazier fiscal

d) Curriculum vitae, potrivit modelului comun european;

e) Declaratia de intentie redactata conform preverderilor HG 722/2016;

Copiile vor fi inscriptionate cu textul „ Conform cu originalul” si semnate de candidat.

Suplimentar, dosarul va fi trimis si pe adresa de e-mail [109@pluri.ro](mailto:109@pluri.ro).

**D. Criterii de selecție:**

- Competenţe specifice sectorului

- Competenţe profesionale de importanta strategica

- Competente de guvernanta corporativa

- Competente sociale si personale

- Competente internationale

- Competente specifice autoritatii publice tutelare

- Competenţe specifice asociaţilor societăţii

- Memorie organizationala

- Integritate si reputatie

- Aliniere cu scrisoarea de așteptări a asociatilor

**E. Alte informatii**

Pentru a participa la procesul de selecție pentru funcția de Administrator in Consiliul de Administraţie al S.C. RATBV S.A., candidații trebuie să depună un dosar de candidatura care sa contina documentele specificate la punctul C.

Dosarele de candidatură, cu documentele solicitate, se depun la Registratura Primariei Municipiului Brasov, din Brasov, Blvd. Eroilor, nr. 8 cod 500007 în perioada 06.06.2017- 06.07.2017, în zile lucrătoare, între orele 08.00 – 12.30 ,13.30-16.00 (luni – joi) și 08.00 – 13.30 (vineri), în plic închis sau prin posta la adresa Primariei Municipiului Brasov , totodata se vor transmite si electronic prin e-mail la adresa [109@pluri.ro](mailto:109@pluri.ro). Pe plic se vor menţiona: *„Candidatură pentru Consiliul de Administraţie al S.C. RATBV S.A./ Nume şi Prenume candidat/ A nu se deschide până la data stabilită pentru evaluarea conformităţii administrative a dosarelor şi a eligibilităţii candidaţilor*”. Mesajele pe e-mail vor avea titlul „ Candidatura CA RATBV \_ Nume \_ Prenume” (de exermplu „ Candidatura CA RATBV Popescu Ioana” ). Documentele trimise pe e-mail vor avea titlul „ \_Nume document \_ Nume\_Prenume (de exemplu „ CV Popescu Ioana”)

Declaratiile de intentie redactate conform prevederilor HG 722/2016 vor fi depuse in plic sigilat pe care se va scrie numele candidatului si mentiunea „A nu se deschide pana la data selectiei finale”. Acest plic va fi introdus in plicul in care se va depune intregul dosar. Declaratiile de intentie ale candidatilor ale caror dosare vor fi respinse sau a caror candidatura va fi respinsa in etapa de selectie initiala vor fi returnate acestora sigilate; se vor deschide numai declaratiile de intentie ale candidatilor admisi la sfarsitul etapei de selectie initiala.

Formularele de la punctul C pot fi descarcate in forma editabila si vor fi salvate cu numele candidatului.

Documentele solicitate sunt obligatorii, lipsa unei piese la dosar, duce la eliminarea candidatului.