**Anexa 1**

**Scrisoare de aşteptări**

**Privind performanţele aşteptate de la organele de administrare şi conducere ale**

**societăţii comerciale RATBV S.A.**

Prezentul document a fost întocmit ţinând seama de cerinţele Legii 111/2016 privind aprobarea OUG 109/2011 privind guvernanţa corporativă a intreprinderilor publice, de dispoziţiile HG nr.722/2016 pentru aprobarea Normelor metodologice de aplicare a unor prevederi din OUG nr.109/ 2011 privind guvernanţa corporativă a întreprinderilor publice şi de reglementările în vigoare privind activitatea serviciilor de transport public local. .Acesta reprezintă un document de lucru care conţine performanţele aşteptate de la organele de administrare şi conducere ale S.C. RATBV S.A.

Scopul scrisorii de aşteptări este acela de a :

-Stabili obiectivele pe termen scurt, mediu şi lung ale întreprinderii publice,

- Stabili performanţele aşteptate de către autoritatea publică tutelară ,

- Defini principiile de lucru şi conduita aşteptată din partea întreprinderii publice,

-Consolida încrederea beneficiarilor şi cetăţenilor în ceea ce priveşte capacitatea întreprinderii publice de a furniza servicii de calitate,

-Ghida Consiliul de Administraţie şi preşedintele în redactarea Planului de administrare .

-Facilita înțelegerea candidaţilor la postul de administrator, aflaţi pe lista scurtă, a standardelor așteptate din partea acestora.

Funcțional, Scrisoarea de Așteptări are rolul de a ghida candidaţii în redactarea declaraţiei de intenţie.

Societatea Comercială RATBV S.A. având sediul în Braşov str. Hărmanului nr. 49 are ca acţionar majoritar Municipiul Braşov ; obiectul principal de activitate al societăţii fiind transporturi urbane, suburbane şi metropolitane de călători cod CAEN 4931 .

**Rezumatul strategiei guvernamentale şi locale în domeniul în care**

**acţionează societatea**

# Politica de dezvoltare locală ţine cont de profilul spaţial al polului de creştere Braşov , de diversitatea urban-rural, precum şi de ceilalţi factori care pot influenţa procesul de dezvoltare asa cum sunt prevăzute în Strategia de dezvoltare teritorială "România policentrică 2035" Aşezarea geografică a polului de creştere, relaţiile existente sau potenţiale cu alte zone de dezvoltare au fost şi ele luate în calcul.

# Pe baza unui proces de consultare, viziunea de dezvoltare a polului de creştere Braşov este definită ca model al dezvoltării durabile din regiunea centru, dezvoltare bazată pe solidaritate interteritorială, interconectivitate, competitivitate economică şi coeziune socială, obiectivul strategic in domeniul de activitate al societatii vizează asigurarea unei dezvoltări urbanistice echilibrate în toate comunităţile din cadrul polului de creştere, şi maximizarea potenţialului de dezvoltare economic prin

Strategia de Dezvoltare Metropolitană a Braşovului care la activitatea de transport în contextul dezvoltării locale , abordează problema mobilităţii populatiei din cele 16 localităţi din zona metropolitană şi stabileşte dezvoltarea unui sistem integrat de transport ca prioritate la nivelul teritoriului acesteia. Mobilitatea urbană – capacitatea de a te deplasa eficient şi în siguranţă oriunde în spaţiul metropolitan, la şi de la locul de muncă, la activităţile de timp liber etc, reprezintă elementul funcţional fundamental al sistemului de transport de persoane; sistemul trebuie sa fie de asemenea accesibil şi atractiv. Pe termen mediu şi lung, în politica de mobilitate a Zonei Metropolitane Braşov vor fi menţinute unele măsuri dedicate diverselor categorii de persoane - elevi, studenţi, pensionari etc. precum şi facilităţi pentru persoanele care utilizează în mod frecvent transportul public, pentru rutele care prezintă grad ridicat de interes etc.. Acţiunile de îmbunătaţire a mobilităţii vor mai viza din punctul de vedere al operatorilor de transport călători amenajarea punctelor de transfer inter-modal (transferul între mijloace diferite de transport), creşterea siguranţei pentru toţi participanţii la trafic, dezvoltarea unor sisteme de informare în timp real, concomitent cu utilizarea la maximum a tehnologiei informaţiilor şi comunicaţiilor în facilitarea utilizării sistemelor de transport public. Sistemul integrat de transport metropolitan va integra, într-o viziune unitară, toate elementele care pot contribui, prin intermediul unei mobilităţi eficiente, la creşterea calităţii vieţii şi la dezvoltarea economică şi socială a întregului teritoriu metropolitan. Planul Integrat de Dezvoltare Urbană – Polul de Creştere BRAŞOV – Agenţia Metropolitană Braşov & Primăria Municipiului Braşov dezvoltă un proiect prin care localităţile cuprinse în Polul de Creştere Braşov sunt interesate să se realizeze sistemul de transport public metropolitan, care să asigure conexiunea şi fluenţa traficului între localităţi, pentru toate categoriile de populaţie.

# 

**Viziunea generală a autorităţii publice tutelare cu privire la**

**misiunea şi obiectivele societăţii în lumina politicilor locale în domeniu**

S.C. RATBV S.A. Brasov având ca obiect principal de activitate transporturi urbane, suburbane şi metropolitane de călători are drept misiune extinderea ariei de deservire şi asigurarea unor servicii de calitate prin:

- dezvoltarea capacităţii tehnice şi operaţionale,

- comunicarea activă cu clienţii, pentru a le înţelege mai bine nevoile şi aşteptările,

- planificarea şi furnizarea unor servicii care anticipează nevoile şi aşteptările clienţilor, la un cost rezonabil,

-creşterea operativităţii în remedierea avariilor şi a vitezei de reacţie la urgenţe şi sesizări,

-creşterea gradului de profesionalism al angajaţilor,

-îmbunătăţirea performanţei financiare prin minimizarea pierderilor,

-implementarea de tehnologii moderne în scopul protejării mediului înconjurător.  
 S.C. RATBV S.A. are in principal următoarele obiective

1.2 Obiective strategice

1. Creşterea contribuţiei directe a societăţii , la dezvoltarea economică locală prin adaptarea reţelei de transport la noua structură a cererii de transport, în primul rând prin îmbunătăţirea transportului

locuitorilor către locurile lor de muncă.

2. Îmbunătăţirea continuă a proceselor interne prin Sistemul de Management Integrat.

3. Identificarea unor surse de finanţare şi fonduri pentru modernizarea societăţii , concomitent cu

crearea de noi locuri de muncă, în concordanţă cu creşterea gradului de informatizare şi

retehnologizare – achiziţii maşini şi utilaje performante, modernizări, infrastructură adecvată

şi asigurarea întreţinerii acesteia,

4. Îmbunătăţirea continuă a nivelului de calitate al serviciilor livrate către clienţi/călători,

dezvoltarea unui sistem de transport „inteligent” şi eficient.

5. Creşterea capacităţii de intervenţie rapidă în cazul unor dezastre naturale, poluări etc.

6. Întărirea percepţiei publice conform căreia Marca RATBV = transport în siguranţă şi confort la

standarde urbane/metropolitane internaţionale.

7. Fluidizarea traficului de călători.

8. Creşterea gradului de accesibilitate faţă de infrastructura de transport public, a locuitorilor

Municipiului Braşov şi după caz, a celor din Zona Metropolitană.

9. Diminuarea întârzierilor pe traseu.

10. Reducerea dependenţei locuitorilor din zonele urbană/ Metropolitană de autombile.

11. Asigurarea infrastructurii urbane de transport - suport pentru creşterea atractvităţii

**Încadrarea întreprinderii**

Societatea se încadreaza în categoria serviciilor comunitare de utilităţi publice Având în vedere obiectul de activitate principal transporturi urbane, suburbane şi metropolitane de călători, această societate se încadreaza în categoria serviciilor de transport, fiind persoană juridică română, cu forma juridică de societate comercială pe acţiuni având ca acţionari Municipiul Braşov şi Agenţia Metropolitană Braşov.

Cadrul legal de functionare al societatii cuprinde prevederile legislative aplicabile trecute în revistă în continuare:

Legea nr. 51/08.03.2006 a serviciilor comunitare de utilități publice;

Legea nr. 92/19.04.2007 privind serviciile de transport public local (cu normele de aplicare aprobate prin Ordinul nr. 353/2007 al Ministerului Internelor si Reformei Administrative care stabilesc cadrul juridic privind înființarea, autorizarea si organizarea, gestionarea şi finanțarea serviciilor de transport public local);

Legea nr. 31/1990 privind societăţile comerciale republicată, cu modificările şi completările ulterioare,

Legea nr. 111/2016 privind aprobarea OUG nr. 109/2011 privind guvernanţa corporativă a întreprinderilor publice ,

HG 722/2016 privind aprobarea Normelor metodologice de aplicare a unor prevederi din OUG nr. 109/2011 privind guvernanţa corporativă.

**Politica de dividende şi vărsăminte din profitul net**

Societatea a fost infiinţata de curând, astfel că în prezent societatea nu distribuie dividente din profitul său , acest lucru urmează să se schimbe odată cu noul consiliu de administraţie .

**Politica de investiţii**

Societatea va implementa principii care să conducă la creşterea valorii capitalului investit prin :

- Investirea resurselor financiare proprii in vederea achiziţionarii de maşini şi utilaje performante, modernizări, infrastructură adecvată şi asigurarea întreţinerii acesteia

- Atragerea de venituri financiare externe în vederea asigurării infrastructurii urbane de transport moderne ca suport pentru creşterea atractivităţii societăţii .

**Dezideratele autorităţii publice şi acţionarilor cu privire la comunicarea**

**cu organele de administrare şi conducere a societăţii**

Întreprinderea publică, prin grija preşedintelui consiliului de administraţie trebuie să publice pe pagina proprie de internet, pentru accesul acţionarilor şi al publicului, următoarele documente şi informaţii:

- hotărârile adunărilor generale ale acţionarilor , în termen de 48 de ore de la data adunării;

- situaţiile financiare anuale, în termen de 48 de ore de la aprobare

- raportările contabile semestriale, în termen de 45 de zile de la încheierea semestrului;

- raportul de audit anual;

- lista administratorilor şi a directorilor, CV-urile membrilor consiliului de administraţie şi ale directorilor şi nivelul remuneraţiei acestora;

- rapoartele consiliului de administraţie;

- raportul anual cu privire la remuneraţiile şi alte avantaje acordate administratorilor şi directorilor, respectiv membrilor consiliului de supraveghere şi membrilor directoratului în cursul anului financiar;

- Codul de etică, în 48 de ore de la adoptare, respectiv la data de 31 mai a fiecărui an, în cazul revizuirii acestuia.

- considerentele ce justifică orice schemă de bonusuri anuale sau avantaje nebăneşti;

- eventualele scheme de pensii suplimentare sau anticipate;

- informaţii privind durata contractului, perioada de preaviz negociată, cuantumul daunelor-interese pentru revocare fără justă cauză

Situaţiile financiare anuale şi raportările contabile semestriale, rapoartele consiliului de administraţie şi raportul de audit anual sunt păstrate pe pagina de internet a întreprinderii publice pe o perioadă de cel puţin 3 ani

Consiliul de administraţie al întreprinderii publice prezintă semestrial, în cadrul adunării generale a acţionarilot, un raport asupra activităţii de administrare, care include şi informaţii referitoare la execuţia contractelor de mandat ale directorilor, detalii cu privire la activităţile operaţionale, la performanţele financiare ale societăţii şi la raportările contabile semestriale ale societăţii.

Comitetul de nominalizare şi remunerare din cadrul consiliului de administraţie elaborează un raport anual cu privire la remuneraţiile şi alte avantaje acordate administratorilor şi directorilor, în cursul anului financiar. Raportul annual este prezentat adunării generale a acţionarilor, care aprobă situaţiile financiare anuale. Raportul este pus la dispoziţia acţionarilor şi cuprinde cel puţin informaţii privind: structura remuneraţiei, cu explicarea ponderii componentei variabile şi componentei fixe; criteriile de performanţă ce fundamentează componenta variabilă a remuneraţiei, raportul dintre performanţa realizată şi remuneraţie;

Consiliul de administraţie elaborează un raport anual privind activitatea întreprinderii publice, nu mai târziu de data de 31 mai a anului următor celui cu privire la care se raportează. Raportul se publică pe pagina de internet a întreprinderii publice.

Consiliul de administraţie sau directorul general, în cazul în care conducerea executivă este exercitată de directori, are obligaţia să transmită Ministerului Finanţelor Publice şi, după caz, autorităţii publice tutelare, trimestrial şi ori de câte ori se solicită, fundamentări, analize, situaţii, raportări şi orice alte informaţii referitoare la activitatea întreprinderii publice, în formatul şi la termenele stabilite prin ordine sau circulare ale beneficiarilor.

**Condiţii privind calitatea şi siguranţa produselor şi serviciilor**

În ceea ce priveşte calitatea serviciilor şi a produselor societatea va respecta prevederile legale aplicabile în domeniu şi va urmări implementarea Sistemului de Management Integrat. Unul din obiectivele declarate şi asumate este “Menţinerea şi îmbunătăţirea continuă a sistemului de management integrat calitate, mediu, sănătate şi securitate în muncă “.

De asemenea societatea declară şi îşi asumă ca obiectiv “Îmbunătăţirea continuă a calităţii serviciilor prin planificarea şi furnizarea unor servicii care anticipează nevoile şi aşteptările clienţilor, la un cost rezonabil. “

**Etica, integritatea şi guvernanţa corporativă**

Conform art.29 alin(13) din Legea 111/2016 privind aprobarea OUG 109/2011 privind guvernanţa corporativă a intreprinderilor publice, în cadrul societăţii va exista un Cod de etică care exprimă angajamentele şi responsabilităţile de natură etică cu privire la conducerea afacerilor şi a activităţilor.

S.C.RATBV S.A. doreşte să menţină şi să dezvolte o relaţie bazată pe încredere cu toate părţile interesate, respectiv cu acele categorii de persoane, grupuri sau instituţii a căror contribuţie este solicitată pentru a realiza misiunea societăţii noastre sau au un interes în urmărirea realizării acestei misiuni. În activitatea Consiliului de Administraţie se va urmari implementarea principiilor de guvernanţa corporativă .

**Aşteptări ale autoritaţii publice tutelare privind cheltuielile de capital ,**

**reduceri de cheltuieli şi alte aspect ale afacerii**

Autoritatea publică tutelară aşteaptă de la S.C.RATBV S.A. ca pe parcursul mandatului noilor membrii ai Consiliului de Administraţie să se obţină îmbunătăţiri în ceea ce priveşte :

-Reducerea cheltuielilor prin respectarea strictă a procedurii de achiziţie conform legii 98/2016;

-Cresterea cifrei de afaceri ;

-Cresterea profitului din exploatare şi acordarea de dividente către actionari ,

-Asigurarea unui echilibru intre încasări şi plăţi;

-Accelerarea şi mărirea gradului de încasare a creanţelor curente şi restante;

-Asigurarea unei lichidităţi optime în vederea respectării termenelor de plată a datoriilor

( furnizori, salariaţi , buget );

-Menţinerea unei marje de profit constant prin identificarea şi eliminarea cheltuielilor ineficiente;

-Creşterea salariilor prin dimensionarea corecta a numărului de personal ;

-Creşterea gradului de satisfacţie a beneficiarilor privind cantitatea şi calitatea serviciilor prestate ,

-Reducerea timpului de răspuns la sesizări;